–Был визит Рәсәй-Ҡырғыҙстан хеҙмәттәшлеген яңы тарихи кимәлгә сығарҙы. Эшлекле һөйләшеүҙәр үтте. Төҙөлгән ике яҡлы килешеүҙәр пакеты бик абруйлы, – тине Сооронбай Жәнбәков. – Бөгөн беҙ 2020 йылды Рәсәйҙә Ҡырғыҙ Республикаһы, ә беҙҙә – Рәсәй йылы тип иғлан итергә ҡарар ҡылдыҡ. Сауҙа-иҡтисади бәйләнештәрҙе нығытыу буйынса етди һөйләшеү булды. Тауар әйләнешен арттырыу һәм инвестициялар йәлеп итеү өсөн уңайлы шарттар тыуҙырыуға айырым иғтибар бүленде.